Det såkalte sør-området vokste i de første 10 årene av 2000 og fremsto etterhvert som et betydelig kontor- og næringslandskap. Arbeidet med nord-området gikk svært tregt, og Mustad fikk blant annet problemer med å få aksept for lokket over veisystemet som var en forutsetning for å få til 50 000 m² boligbebyggelse. Det viste seg blant annet at fundamenteringene som ble lagt ned tidlig på 1990-tallet, ikke var tilstrekkelig dimensjonert for en slik lokk-konstruksjon. Det skulle dermed gå enda noen år, før man endelig kunne ferdigstille planene om boligbygging i dette området. Per 2018 har arbeidet kommet godt i gang og i løpet av 2019/2020 skal 208 leiligheter tas i bruk.